**Äidinkieli ja ilmaisutaito**

Pakolliset kurssit 1-6, syventävät kurssit 7-9 ja soveltavat kurssit 10-13.

Pakollisista kursseista kurssit 1 ja 2 suoritetaan ensin. Muut pakolliset kurssit suositellaan suorittamaan numerojärjestyksessä. Syventävät kurssit 8 ja 9 suoritetaan pakollisten jälkeen. Kurssit 7, 12 ja 13 voi suorittaa missä vaiheessa vain.

**ÄI01 Tekstit ja vuorovaikutus**

**ÄI02 Kieli, kulttuuri ja identiteetti**

**ÄI03 Kirjallisuuden keinoja ja tulkintaa**

**ÄI04 Tekstit ja vaikuttaminen**

**ÄI05 Teksti ja konteksti**

**ÄI06 Nykykulttuuri ja kertomukset**

**ÄI07 Puhe- ja vuorovaikutustaitojen syventäminen**

Kurssilla syvennetään ja monipuolistetaan puhe- ja vuorovaikutustaitoja ja niihin liittyviä tietoja. Kehitetään kykyä ennakoida, mukauttaa ja arvioida viestintää erilaisissa vuorovaikutustilanteissa. Opitaan arvioimaan puhe- ja vuorovaikutustaitojen merkitystä ihmissuhteissa, opiskelussa ja työelämässä. Opiskelijalle voidaan tarjota mahdollisuus osallistua toisen asteen puheviestintätaitojen päättökokeeseen eli Puhvi-kokeeseen.

Kurssia ei voi suorittaa itsenäisesti, sillä kurssin arviointi perustuu suullisiin suorituksiin.

**ÄI08 Kirjoittamistaitojen syventäminen**

Kurssilla harjoitellaan kirjoitusprosessia ja syvennetään jo opittuja taitoja, tuotetaan ja analysoidaan monenlaisia tekstejä sekä keskustellaan ja kirjoitetaan ajankohtaisista teemoista. Keskitytään erityisesti ylioppilaskokeen kirjoitustaidon kokeessa tarvittaviin valmiuksiin.

**ÄI09 Lukutaitojen syventäminen**

Kurssilla syvennetään ja monipuolistetaan taitoja eritellä, tulkita, tuottaa ja arvioida erilaisia tekstejä. Kriittinen ja kulttuurinen lukutaito syvenee. Harjaannutaan tulkitsemaan tekstejä sekä puhuen että kirjoittaen. Keskitytään erityisesti ylioppilaskokeen lukutaidon kokeessa tarvittaviin valmiuksiin.

**ÄI10 Luova kirjoittaminen**

Kirjoitetaan monipuolisesti erilaisten virikkeiden pohjalta: tekstien, kuvien, musiikin, omien havaintojen, kokemusten, aistien, elämysten ja vierailujen pohjalta. Ideoita haetaan myös luokkahuoneen ulkopuolelta. Harjoitellaan erilaisia ilmaisutapoja ja tekstilajeja sekä palautteen antamista ja saamista.

Kurssia ei voi suorittaa itsenäisesti, koska oppimisessa käytetään paljon pari- ja ryhmätöitä sekä yhteistoiminnallisuutta.

**ÄI12** **Tekstin-** **ja** **kielenhuolto**

Kurssilla kerrataan kirjoitetun yleiskielen normeja ja harjaannutaan kirjoittamaan sujuvaa ja korrektia yleiskieltä. Kurssilla kerrataan kielenhuollon perusasiat ja syvennetään tekstinhuollon osaamista käytännön esimerkkien kautta.

Kurssia ei voi suorittaa itsenäisesti, koska oppimisessa käytetään paljon pari- ja ryhmätöitä sekä yhteistoiminnallisuutta. Lisäksi arviointi perustuu isolta osin jatkuvaan näyttöön, useaan välipalautteeseen sekä vertaisarviointiin, mikä edellyttää läsnäoloa oppitunneilla.

**Äidinkielen kurssi 13 ilmaisutaitoa**

**ÄI13 Draamallisen ilmaisun keinoja**

Kurssilla tutustutaan teatteritaiteen perusteisiin käytännön harjoitusten, kuten improvisaatio-, ääni- ja aistiharjoitteiden, kautta. Kehitetään omaa ilmaisua ja toisten tekemän teatterin analysoimista. Kurssi sopii kaikille, eikä kurssilla tarvitse olla aikaisempaa kokemusta ilmaisutaidon kursseista.

Kurssi on toiminnallinen. Opetusmenetelmät ovat yksilö-, pari- ja ryhmätyö. Vertaispalaute on tärkeä osa oppimisprosessia. Kurssia ei voi suorittaa itsenäisesti.

**Suomi toisena kielenä**

Pakollisista kursseista kurssit 1 ja 2 suoritetaan ensin. Muut pakolliset kurssit suositellaan suorittamaan numerojärjestyksessä. Syventävät kurssit 8 ja 9 suoritetaan pakollisten jälkeen. Kurssin 7 voi suorittaa missä vaiheessa vain.

Pakolliset kurssit 1-6, syventävät kurssit 7-9.

**S201 Tekstit ja vuorovaikutus**

**S202 Kieli, kulttuuri ja identiteetti**

**S203 Kirjallisuuden keinoja ja tulkintaa**

**S204 Tekstit ja vaikuttaminen**

**S205 Teksti ja konteksti**

**S206 Nykykulttuuri ja kertomukset**

**S207 Puhe- ja vuorovaikutustaitojen syventäminen**

Opiskelija syventää ja monipuolistaa puhe- ja vuorovaikutustaitojaan ja niihin liittyviä tietojaan sekä kehittää kykyään ennakoida, muuttaa ja arvioida viestintäänsä erilaisissa vuorovaikutustilanteissa. Opiskelija oppii arvioimaan puhe- ja vuorovaikutustaitojen merkitystä ihmissuhteissa, opiskelussa ja työelämässä.

Kurssia ei voi suorittaa itsenäisesti, sillä kurssin arviointi perustuu suullisiin suorituksiin.

**S208 Kirjoittamistaitojen syventäminen**

Opiskelija syventää taitojaan tuottaa erilaisia tekstejä. Opiskelija perehtyy ajankohtaiseen kulttuuriin, median aiheisiin sekä kulttuuri- ja yhteiskunnalliseen keskusteluun eri tavoin. Kurssilla harjoitellaan S2-ylioppilaskoetta.

**S209 Lukutaitojen syventäminen**

Opiskelija syventää ja monipuolistaa taitojaan eritellä, tulkita, tuottaa ja arvioida erilaisia tekstejä. Hänen kriittinen ja kulttuurinen lukutaitonsa syvenee. Kurssilla harjoitellaan S2-ylioppilaskoetta.